בוסקו ורטיקלה

מגדלי בּוֹסְקוֹ וֶרְטִיקָלֶה (באיטלקית: Bosco Verticale, במשמעות "יער אנכי") הם צמד מגדלי מגורים ברובע פורטה נואבה במילאנו, איטליה, בין רחוב Via Gaetano de Castillia לרחוב Via Federico Confalonieri, ליד תחנת הרכבת פורטה גריבלדי. גובהם הוא 110 מטר ו-76 מטר והם מכילים יותר מ-700 עצים על שטח של 8,900 מ"ר של טרסות. בתוך המתחם נמצא בניין משרדים בן 11 קומות; חזיתו אינה כוללת צמחים.<ref>Peri: December 2011</ref>

המגדלים עוצבו על ידי "סטודיו בוארי" (סטפנו בוארי,<ref>Sclaunich: 2012</ref> ג'נאנדראה ברצ'ה וג'ובאני לה וארה). מעורבים בתכנונו גם הורטיקולטוריסטים ובוטנאים.<ref>Woodward: October 2011</ref>

הבניין נחנך באוקטובר 2014.<ref></ref> 

== הרעיון ==
הפרויקט תוכנן כחלק משיקום הרובע ההיסטורי של מילאנו בפורטה נואבה, הידוע כאזור העסקים העשיר ביותר באירופה. בוסקו ורטיקלה הוא אחד הפרויקטים הגדולים בתחום הפיתוח האירופי, המורכב משני מגדלי מגורים שהגדול בהם הוא 26 קומות וגובהו 110 מטר (נקרא Torre E) והמגדל הקטן יותר הוא 18 קומות וגובה 76 מטר (נקרא Torre D). הפרויקט כולל 400 יחידות דיור משותפות במחיר של 9,000-15,000 אירו למ"ר.

לדברי סטפנו בוארי, הבניין נוצר בהשראת הרומן של איטלו קאלווינו משנת 1957 "הברון המטפס" (The Baron in the Tree), בו מחליט הגיבור לנטוש את האדמה ולחיות על העצים עד סוף ימיו.<ref></ref> הפרויקט נקרא "יער אנכי" מכיוון שבמגדלים גדלים 711 עצים, 5,000 שיחים ו-15,000 צמחים רב שנתיים, המסייעים בהפחתת ערפיח ובייצור חמצן. עצים וצמחים הם הדרך היעילה והחסכונית ביותר לספיגת פחמן דו-חמצני. 20,000 העצים והצמחים הרב שנתיים בבניינים ימירו כ-20,000 קילוגרם פחמן מדי שנה.<ref></ref> עם יותר מ-90 מינים, המגוון הביולוגי של הבניינים צפוי למשוך לעיר מיני ציפורים וחרקים חדשים. הוא משמש גם למיתון הטמפרטורות בבניין בחורף ובקיץ, על ידי הצללת פנים הבניין מהשמש וחסימת רוחות עזות. הצמחייה גם מגנה על החללים הפנימיים מפני זיהום רעש ואבק מהתחבורה ברחוב.
פרט חזית מבוסקו ורטיקלה
הבניין עצמו הוא עצמאי על ידי שימוש באנרגיה מתחדשת מלוחות סולאריים ומי שפכים מסוננים כדי לקיים את חיי הצמחים. מערכות טכנולוגיות ירוקות אלה מצמצמות את הפסולת הכוללת ואת העקבות הפחמניות של המגדלים. המעצב הראשי סטפנו בוארי הצהיר, "חשוב מאוד לשנות לחלוטין את התפתחות הערים החדשות הללו. יערות עירוניים הם אחד הנושאים הגדולים ביותר עבורי בהקשר זה. זה אומר פארקים, זה אומר גנים, אבל זה גם אומר שיש בניינים עם עצים."

העיצוב נבדק במנהרת רוח כדי להבטיח שהעצים לא ייפלו במשבי רוח. צוות ההנדסה התייעץ עם הורטיקולטוריסטים ובוטנאים כדי להבטיח שהמבנה יוכל לשאת בעומס שהוטל עליו בשל הצמחים. בוסקו ורטיקלה הוא המודל הראשון של ציפוף עירוני של הטבע בעיר ובוארי מתכנן לבנות מבנים דומים בשווייץ, הולנד, וערים מרובות בסין.

== תהליך הבנייה ==
הקמת המגדלים החלה בסוף שנת 2009 ותחילת 2010, בה השתתפו 6,000 פועלי בניין במקום.<ref>Stella: April 2012</ref> בין אמצע 2010 לתחילת 2011 הבנייה התקדמה לאט מאוד והמגדלים עלו בחמש קומות בלבד בעוד הליבה עלתה לקומה השביעית. הבנייה התקדמה במהלך כל שנת 2011, ובתחילת 2012 הסתיימה הבנייה.<ref>Il Giorno: June 2012</ref> ב-13 ביוני 2012 החלה בניית החזיתות וההתקנה של הצמחים. הבניין נחנך באוקטובר 2014.

ב-11 באפריל 2012, אחד הבניינים שימש כגלריה לאמנות זמנית ונפתח לקהל הרחב לתערוכת אמנות שהתארחה במהלך שבוע האופנה במילאנו.<ref>Corriere della Sera: 10 April 2012</ref>

== פרסים ==
מגדלי בּוֹסְקוֹ וֶרְטִיקָלֶה זכו להכרה בקהילת האדריכלים, וזכה בפרסים רבים. בנוסף לפרס הבין-לאומי לרבי-קומות לשנת 2014, הוא הוכר על ידי המועצה לבניינים גבוהים וסביבת מחיה עירונית (CTBUH) כ"גורד השחקים היפה והחדשני ביותר בעולם" בשנת 2015 וכאחד מ"חמישים גורדי השחקים האייקוניים ביותר בעולם" בשנת 2019. 

==קישורים חיצוניים==

== הערות שוליים ==

קטגוריה:מילאנו: מבנים